Netflix Dedah Teaser & Poster Filem Prekeuel “Army of Thieves”
Ingat lagi pengumpil peti keselamatan berbangsa Jerman yang gementar dari Army of the Dead arahan Zack Snyder? Dieter akan kembali ke skrin anda, kali ini dengan lebih sedikit 🧟‍♂️🧟‍♀ dan lebih banyak peti keselamatan untuk dirompak.  Sebelum bertugas sebagai tukang kunci utama dalam filem rompakan/zombie, Ludwig Dieter (Matthias Schweighöfer) hanyalah seorang juruwang di sebuah bandar kecil yang menjalani kehidupan biasa. Dalam prequel Army of Thieves, yang akan segera hadir di Netflix, kehidupan Dieter akan berubah apabila dia direkrut oleh seorang wanita misteri untuk merompak di samping krewnya yang memiliki pelbagai kebolehan.  Army of Thieves diarahkan oleh Matthias Schweighöfer berdasarkan cerita oleh Zack Snyder & Shay Hatten, dari lakonlayar yang ditulis Shay Hatten. Zack Snyder akan menjadi penerbit bersama-sama Deborah Snyder, Wesley Coller Dan Maag dan Matthias Schweighöfer. Matthias Schweighöfer kembali memainkan peranan sebagai Ludwig Dieter disamping Nathalie Emmanuel, Ruby O. Fee, Stuart Martin, Guz Khan, dan Jonathan Cohen. Army of Thieves akan segera hadir di Netflix tidak lama lagi. Tonton teaser dan poster terbaru dibawah. 